Die Indiese Beukeboom Pongamia Pinnata - Botanix - Tydskrif rondom plante
Die Pongamia pinnata is 'n geharde tropiese boom en is weerstandbiedend teenoor hitte en sonlig. As gevolg van die groot wortelstelsel is dit ook bestand teen droogte. In sy natuurlike staat groei dit in sanderige grond of rotsagtige dele, insluitend kalkklip, maar dit kan ook suksesvol gekweek word in feitlik enige soort grond sowel as souterige grondsoorte.
Dit word dikwels in droë gebiede geplant en word ook dikwels gebruik vir landskapsdoeleindes vir ondermeer skadu of windbrekers. Die bas word gebruik om tou te produseer en die swart gom is in die verlede gebruik om wonde te versorg wat veroorsaak is deur giftige visse.
Die wortelknolle versnel stikstofopname, 'n simbiotiese proses waar stikstof uit die lug in sy gasvorm (N2) in NH4+ ('n vorm van stikstof wat vir die plant beskikbaar is) omgesit word. Dit kan dus gebruik word vir die verryking van grond wat arm is aan voedingstowwe. Hoewel die hele plant giftig is, is die sappe en die olie van die plant antisepties. Die olie van die sade word as lampolie gebruik, om seep van te vervaardig, as smeermiddel, asook in die produksie van bio-diesel.
««« Vorige artikel: Rypbestande palm, die Rhapidophyllum hystrix (Die Naaldpalm) Volgende artikel: Marang - Broodvrugte Artocarpus odoratissimus »»»